JohanHeinsen/ENO huggingface dataset:
Viborger Samler, 1846-10-10
Paris, den 2den Octbr. Man vil nu vide at Guizots Svar paa den engelske Note skal være meget udførligt; det franske Cabinet forkaster aldeles den Betydning, som det engelske Cabinet saa gjerne vilde tillægge Utrechtertractaten, og tilstaaer England kun den Ret, der tilkommer enhver europæisk Magt, nemlig den, ikke at tilstede en Forening af Frankerigs og Spaniens Kroner, paa eet Hoved. – Efter Journalen Globe skal Guizot i længere Tid - nogle ville vide i 10 Dage – have være underrettet om Jndholdet af Palmerstons Note til Lord Normanby og ladet den indirecte besvare ved den Artikel i Journ, des Deb., der i bestemte Udtryk anmeldte, at Ægteskabet, trods alle Indvendinger, ville blive afsluttet.
Viborger Samler, 1846-10-10
Marquis Normanbys Besøg paa Grev Moles Slot er ligesaa paafaldende, som at Moles hidtil værende Organ La Presse – aldeles ikke omtaler dette Besøg Echo d'Oran meddeler en Efterretning, hvis Paalidelighed man maa drage i Tvivl, da Efterretningen ikke ad anden Vei er kommen til Publicums Kundskab. Sultanen af Maroccos ældste Søn skal nemlig have forenet sig med Abdel Kader for at styrte sin Fader Sultan, Abderrhaman fra Thronen. Orans hele Garnison var derefter rykket ud for at beskytte Grændsen, og Stadens Beskyttelse var ene og alene overladt Militsen. Prindsen af Jonville – saa melder en telegraphisk Depesche - er med sin Escadre ankret paa Toulons Rhed og Prindsen ventes i Paris.
Viborger Samler, 1846-10-10
De stigende Priser paa Levnetsmidler have nu allerede i 2 Aftener efter hinanden fremkaldt Gadeopløb i Forstaden, St. Antoine, og i Forstaden St. Marcel hersker ogsaa stor Gjæring. - J Staden Angouleme have Uroligheder ligeledes fundet Sted.
Viborger Samler, 1846-10-10
J de til Spanien afreiste franske Prindsers Følge ere ogsaa General Jacqueminot og Martinez de la Rosa.
Viborger Samler, 1846-10-10
Spanien. Fra Madridskrives under 27de Septbr.: En Conference er afholdt imellem den engelske Gesandt Bulwer og Conseilspræsident Jsturiz. Endskjøndt Conferencen fandt Sted i de høfligste Former, erklærede den spanske Minister med Bestemthed at han fra nu af faae sig sat i den ubehagelige Nødvendighed ikke for Fremtiden at besvare Bulwers Meddelelser angaaende et Anliggende (Giftermaals Anliggendet), der definitivt er afgjort af Rigets Cortes.
Viborger Samler, 1846-10-10
I Anledning af de offentlige Audientser, som Hs. Hellighed Paven hver 14de Dage giver, fortæller man følgende interessante Anecdot. En Skoledreng kom i Pavens Forgemak. Han havde ladet sig tegne og var som alle de Andre ved en officiel Billet bestemt til Audients. Man lader ham komme ind, han forebringer sin Ansøgning, der bestaaer i at anmode om Penge til Skolebøger. Paven giver ham en Doppie, omtrent en Frederiksd'er. Drengen takker, men siger ganske vaivt, at der var ikke nok og tager en Liste frem, der belober sig til 5 Seudi. Han erholder en anden Doppie, og nu svarer den tillidsfulde Bønfaldende ligesaa naivt, at han ikke var istand til at give dem ud, hvortil naturligviis Paven svarer: Godt, godt, og lader ham gaae. Da Drengen var gaaet til Boghandleren, for at kjøbe de nødvendige Bøger, og det viste sig, at han var en fattig Enkes Søn, saa skal Paven have sendt ham 10 Scudi hjem.
Viborger Samler, 1846-10-10
Jfølge preussiske Aviser kom Kongen af Preussen en Dagi f. M. til Breslau, hvor han ved Couren henvendte følgende: fortræffelige Ord til Stadens tilstedeværende Repræsentanter, een Over= og een almindelig Borgmester og Borgerrepræsentanternes Formand. Jeg har allerede oftere havt Leilighed tilat sige Dem, hvor gjerne jeg vender tilbage til Breslau. Breskanerne have forvent mig, og berettiget mig til at nære Forventninger, i hvilke jeg endnu aldrig er bleven skuffet. Saaledes nylig ved min Gjennemreise, og idag har jeg paa Gaderne overalt mødt den gamle hjertelige og inderlige Venlighed, som jeg nu allerede i 33 Aar til enhver Tid har fundet her. Det har gjort et godt Jndtryk paa mig, og jeg sætter Priis paa, at Breslauerne vide det, og at De siger dem, at jeg elsker og agter dem. Jsærdeleshed sætter jeg Priis paa, at de erfare, hvorledes jeg aldrig vil begaae den Uretfærdighed imod dem, at forvexle dem med dem i deres Midte, hvis uværdige Fremfærd (Treiben) er bekjendt som ogsaa allerede modtage den fortjente Løn at blive roste af Alt, hvad der i Tydskland ruger over Utroskab. De, mine Herrer, have det herlige Kald i denne tro og vigtige Stad, at styrke og opmuntre alt Godt, og at svække og skræmme alt Ondt. Det fordrer jeg ogsaa af Dem, fordi jeg har Ret dertil, det fordrer jeg af Dem, fordi det er deres bundne, hellige Pligt. Og i Sandhed, jeg kan neppe tænke mig et meere belønnende Kald enddet at føre et saa talrigt og saa elskværdigt Folk paa den rette Vei. En saadan Udskillelse fra de Slettænkende, er det, de bedste Borgere især maae ønske sig.
Viborger Samler, 1846-10-10
Jndenlandske Efterretninger. Etatsraad Finn-Magnusen er bleven anmodet om at udlove en Præmie af 100 Rbd. for den bedste Grammatik i det Færøiske Sprog, som indleveres til ham inden den 23de Septbr. 1847.
Viborger Samler, 1846-10-10
Nu gaaer det løs, Slesvig=Holsteen vil snart blive ligesaa meget besjungen og sat i Musik, som for nogle Aar siden Rhinen. Joseph Gungl har allerede udgivet en Marsch, betitlet Schleswig=Holstein, som i Berlin finder rasende Bifald. Af Sympher er der udkommenDentscher Zuruf an Schleswig Holstein, Digt af Ru perti for een Stemme med Pianoforte. Af Hamm: "Dentschlands Antwort an Schleswig=Holstein, for Mandsstemmer. Af Soelmann: "Schutz und Truz. (!) den Bund in Schleswig=Holstein gemidmet", for fiirstemmigt Mandschor. (Flopst.) - Et Forsvarskrift for Olshausen, er udgivet af hans Defensor, Overretsadvocat Clausen, og forlagt af den academiske Boghandel i Kiel. Skriftet, finder rivende Afsætning. – Ved det Gilde, der blev givet i Anledning af Naturforsker-Forsamlingens Nærværelse i Kiel, udbragte Formanden, Prof. ved Kiels Universitet, Michaelis, Kongens Skaal; men kom, efter Hamb. n. Zeit.", aus Versehen" til at sige Christian den Syvende, istedetfor den Ottende. (!)¬
Viborger Samler, 1846-10-10
De slesvig-holsteenske Anliggender - skrives der fra Hamborg - træde nu ind i deres andet Stadium. Det første kan ansees som endt med Forbundsdagens Beslutning. Den høieste tydske Domstol har, som man kunde vente, afgjort udtalt sin Villie, at den ikke vil taale nogen Krænkelse af tydske Rettigheder; men dermed ere Stridighederne mellem Danmark og Hertugdømmerne endnu ingenlunde afgjorte, da den nylig udgaaede allerhøieste Bekjendtgjørelse ikke alene ikke erklærer det aabne Brev for ugyldigt, men ogsaa bekræfter den danske Konges Villiesyttring, kun under en mildere Form." Om Udsoning og Forlig kan der altsaa ikke være Tale; heller ikke tyde de Danskes sidste Skridt i Hertugdømmerne hen paa Andet, end at Tøilerne ville blive trukne endnu strammere. Endnu i Forgaars (25de Septbr.) blev et Patent, bekjendtgjort, som aldeles afskaffer den collegialske Eenhed ved Provindsialembedsmændenes Forretningsgang, og giver hele Magten i Hænderne paa Regjeringspræsidenten, der ene og alene skal afgjøre Alt. Naturligviis har hverken den allerh. Bekjendtgjørelse eller dette Patent forandret den offentlige Stemning, og da de holsteenske Stænder, frivilligt ere skiltes ad, vil denne naturligviis finde sit Udtryk i den om kort Tid stedfindende slesvigske Stænderforsamling. J denne Hensende er der i de sidste Dage skeet et afgjørende Skridt. Hidtil tilbageholdt Hertugen, af Augustenborg, der som tydsk Fyrste og Agnat fandt sig haardt angreben i sine Rettigheder, endnu sin Meningsyttring, og indskrænkede sig til den Protest, hvilken han ligesom de øvrige Agnater havde nedlagt mod det aabne Brev. Nu, da han har overbeviist sig om, at der fra dansk Side ikke er at tænke paa nogen Omvendelse, har han udtalt sig aabent og afgjørende. Som bekjendt blev den 22de Septbr., Hertugindens Fødselsdag, glimrende feiret paa Augustenborg og til denne Fest havde indfundet sig et Udvalg af Adelen, af Lærde og Borgere fra begge Hertugdømmer. Ved Taflet udbragte en Etatsraad en Skaal for Schleswigholsteins forenede Stænderforsamling. Herpaa tog Hertugen Ordet: "Han holdt, for at de tydske Hertugdømmers Rettigheder kunde ansees for sikkrede en constitutionel Forfatning for omgjængelig nødvendig, og det en saadan, der indrømmede Stænderne en virkelig Skattebevillingsret, og en afgjørende, ikke blot raadgivende Stemme." Denne Erklæring havde man i Hertugdømmerne for længe siden ventet. Hertugen vil optræde personligt i den slesvigske Stænderforsamling. (H. N. 3.)
Viborger Samler, 1846-10-10
En preussisk Advocat ved Navn Fischer har nu udgivet en Brochure, betitlet: "Tre Dage i Holsteen, aphoristisk Skitze af Tilstanden i Slesvig og Holsteen." Denne Bog skal, ifølge Hamb. n. Zeitungs Forsikkring, have vakt megen Interesse i Berlin, og som Beviis for, at den ogsaa egner sig dertil, anføres et Sted af et deri forekommende Brev fra en 17aarig Flensborgerinde, hvori det meget rørende, (for Andre, der see Tingene nærved, meget comisk) hedder: J dette Øieblik holder Kongen sit Jndtog; Klokkerne lyde, og Krandse skulle overrækkes. - Jeg kan ikke meer – Taarer overvælde mig; det er jo mit stakkels Fædrelands Liigklokker og Liigkrandse!"¬
Viborger Samler, 1846-10-10
J Jtzehoe er Stilladset til et nyt Ridehuus styrtet, sammen med et frygteligt Brag, næsten i samme Øieblik som man vilde reise Krandsen. 9 Mennesker styrtede ned fra en Høide af 50 Fod, og laae begravede under Ruinerne. Jngen døde; men Alle ere mere eller mindre farligt saarede. (Jtzeh. Ugebl.)
Viborger Samler, 1846-10-10
Det Pløenske Politi synes at have viist en dog vistnok temmig ufornøden Omsorg for Hs. Majestæts Person, idet det strengeligt har forbudt alle Omkringboende at spadsere paa Slotsbanken, ligesom ogsaa Slottets Port laase skulle være blevne eftersete og fornyede. (Fædrl.)
Viborger Samler, 1846-10-10
Handels-Efterretninger. Londoner-Kornmarkedet, den 2den October. Nogle tusinde Overs polsk Odessa Hvede ere betalte med 53 sk. i Bond. Meel er fast til Noteringerne. Byg lidt dyrere; Erter holde sig fuldkommen i deres høie Priis. Mais søges stærkt, og for svømmende Ladninger Galacz-Mais betales villig 43 a 44 sk. pr. Qvtr.
Viborger Samler, 1846-10-10
J de nordamericanske Havne stige Kornpriserne, da Korn søges til England.
Viborger Samler, 1846-10-10
Fondsmarkedet i London, den 2den October. Consols ere flaue paa Grund af Nøden i Jrland og af Uvisheden i de spanske Anliggender. Jernbaneactier trykkes i Prisen.
Viborger Samler, 1846-10-10
Paris, den 2den October. Courserne, som i Begyndelsen, af Børstiden vege, hævede sig imod Slutningen. Eiendomssalg. Gaarden Holgershaab paa Falster med et Tilliggende af 190 Tdr. Land, iberegnet noget Skov og Tørvemose, er i denne Tid søgt, med Besætning og Jnventarium samt en Deel Sæd, af Lieutenant Revenberg til Forpagter Arnkiel i Gaabense for 30,000 Rbd.
Viborger Samler, 1846-10-10
Fallitter. Den 30te Septbr. have Abrah Nathan Oppen heimer og Jsrael David Theilheimer, Begge i Hamborg, opgivet deres Boer som fallet. – Gjørtler Mossin samt Meel og Grynhandler Schmidt, Begge i Kbhvn. Bygningsentrepreneur Hesse i Hamborg. – Kbm. Hentze i Hirschholm.
Viborger Samler, 1846-10-10
Ved Tallotteriets 1414de Trækning i Wandsbeck den 6te Octbr., udkom: Nr. 31. I. 87. 85. 89.
Viborger Samler, 1846-10-10
Reisende. Med Dagvognen fra Randers til Viborg, den 8de October: Garver Wulff.
Viborger Samler, 1846-10-10
Jmorgen prædiker Hs. H. Hr. Stiftsprovst Ursin i Domkirken; i Søndresogns Kirke Hr. Pastor Silverberg. (Gudstjenesten begynder paa Søndag og fremdeles i begge Kirker Kl. 10.)
Viborger Samler, 1846-10-10
AVERTISSEMENTS. Efterat have givet mit Maltgjørerie en til Tidens Fordringer mere passende Udvidelse og Indretning, og efterat have gjort mig nøie bekjendt med den hensigtsmæssige Maade at tilberede Malt paa, tillader jeg mig herved at anbefale fornævnte mit Maltgjørerie, med Tilføiende, at jeg ikke alene modtager Byg til Maltning, saavel til hvidt som bruunt, men at jeg ogsaa ombytter 9 Skpr. godt tradet Byg med 8 Skpr. Malt, og endelig at der stadigen kan erholdes Malt af begge Slags tilkjøbs til gangbare Priser. Nørremølle ved Viborg, den 9de Octbr. 1846. L. K. Willesen.
Viborger Samler, 1846-10-10
At Slagter J. W. Henriksen her i Byen har opgivet sit Bo til Skifterettens Behandling, bekjendtgjøres herved. Viborg, den 8de October 1846. E. Selmer, const.
Viborger Samler, 1846-10-10
Fra Pressen i Viborg er udkommen: A. F. Just's Haandbog, en Læsebog for Almueskoler. 14de Oplag, omarbeidet og forøget af R. Christensen, med en Fortale af Hs. H. Hr. Biskop Øllgaard, Commandeur, af Dannebrogen og Dannebrogsmand. Haandbogen indeholder, foruden en Jndledning, der skal gjøre opmærksom paa Læseunderviisningens Vigtighed og Nødvendighed, følgende Stykker: 1) en Samling af korte Sententzer og Ordsprog, 2) Længere Læsestykker tildeels til Jndskjærpelse af Sædelæren, med tilknyttede Smaafortællinger, 3) det gyldne A-B-C efter en gl. Psalme, 4) et Afsnit om Verdensbygningen, 5) en lille Naturhistorie med flere Træsnit, 6) Noget af Naturlæren, 7) et Afsnit om Mennesket, 3) en Geographie, 9) en Udsigt over Fædrelandets Historie, 10) en lille Verdenshistorie, et nyt Tillæg, og endelig 11) Digtet Hans Tausen i Viborg Bogen er trykt med afverlende, større og mindre, dansk og latinsk, men overalt tydelig Skrift og paa smukt Papir, og da den nu atter har undergaaet en omhyggelig Bearbeidelse og er betydelig forøget, tør det haabes, at denne saa yndede Bog, hvoraf det forrige Oplag paa 2000 Expl. udsolgtes i et Par Aar, fremdeles vil blive søgt til Skolebrug, hvortil den ogsaa ved sin Priisbillighed særdeles anbefaler sig. Den er 17 Ark stor og faaes indbunden for 3 Mk. 8 s. (altsaa for mindre end 3 s. Arket i Mat.) i alle Bog handlinger, og i Viborg hos Forlæggeren P. C. Kabell.
Viborger Samler, 1846-10-10
Af Viborg Amtsfattigkasses Midler, kan erholdes som Laan i anstundende 11te December Termin, 135 Rbd. 19 s., hvorhos bemærkes: at den der attraaer dette Laan haver inden næste 1ste November hertil at aflevere lovlig, men uafhjemlet Taxationsforretning over det Pant som derfor agtes stillet. Viborg Amtstue, den 30te September 1846. I Amtsforvalterens Fraværelse, Thorson, Fuldm.
Viborger Samler, 1846-10-10
765 Rbd. 6 s. af Umyndiges Midler under Viborg Byes Overformynderie, kunne i forestaaende December Termin erholdes tillaans mod anordningsmæssig Sikkerhed. P. Gjølbye. B. Haubroe.
Viborger Samler, 1846-10-10
J Morgen (Søndag) faaes varme Posteier og H. P. Høyer.
Viborger Samler, 1846-10-10
fremdeles hver Søndag hos Conditor God Provstie=Sæderug af 4de Aars Afgrøde, kan erholdes paa Bruunshaab.
Viborger Samler, 1846-10-10
Flæsk kjøbes og modtages i Randers af P. A. Stilling.
Viborger Samler, 1846-10-10
Tvende skikkelige Drenge paa en halv Snees Aar kunne erholde Beskjæftigelse nogle Maaneder hos H. Wissing. Da jeg har fristet den haarde Skjæbne, ved Døden at miste min gode Kone, og jeg selv bliver gammel, saa agter jeg underhaanden at sælge min eiende og paaboende Gaard her i Truust, der staaer for Hartkorn Ager og Eng efter den gl. Matricul 3 Tdr. 2 Skpr. 3 Fdkr. 1/5 Alb. og efter den nye Natricul 3 Tdr. 4 Skpr. 3 Fdkr. 3/4 Alb., samt Privilegium paa Kroehold og Bevilling til Spekhøkeri. Gaarden er beliggende ved den stærkt befarede Vei imellem Silkeborg og Randers. Jorderne, hvoraf en stor Deel ere meget gode, en stor Deel gode, en Deel mindre gode, en lille Deel Lyngbegroethede og Mosejord, som især egner sig fortrinlig til Opdyrkning, samt en ikke ubetydelig Deel Eng, udgjøre ialt et Areal om omtrent 150 Tdr. Land. Torv haves til Fornødenhed og Mergel haves i Overflødighed af hvilket sidste endog kan sælges for flere Tusinde Rbd., da derpaa er god Afsætning. Gaarden kan modtages strax, om det ønskes. Den indavlede Sæd følger i Kjøbet. Truust, den 11te September 1846. Jens Nielsen.
Viborger Samler, 1846-10-10
Placat. Onsdagen den 14de October, Formiddag Kl. 11, bliver ved Auction paa Viborg Raadhuus opraabt til Bortleie paa 8 Aar følgende Sønder-Sogns Kirke tilhørende Jorder, nemlig: 1) 6 Agre og 1 Hovedager beliggende ved Finderuphøi, af Jndhold 56,276 Alen, som forhen har været bortleiet til Hjulmand Ernst Romlund. 2) 3 Agre beliggende mellem Jilkjær og Finderup Veien, af Jndhold 12,300 Alen, som sidst har været bortleiet til Jacob Christensen Høislev, 3) 4 Agre beliggende i Vesterriis, norden for Karen Bennes Dam, som sidst har været bortleiet til Peder Ditlevsens Enke, af Jndhold 32,000 Alen. Conditionerne erfares ved Auctionen, og ere forinden til Eftersyn hos Kirkeværge Follbereder Claus Handberg. Viborg, den 2den October 1846. E. Selmer, const.
Viborger Samler, 1846-10-10
Tirsdagen den 13de October førstkommende, om Formiddagen Kl. 11, bliver paa Tingstedet i Viborg Raadhuus foretaget Licitation over Opførelsen af en ny Træbroe over Gammelbyvad ved Raunstrup paa Landeveien til Tastum og Skive. Overslaget over Bekostningerne derved til Beløb 173 Rbd. 3 Mk. 6 s. samt Conditionerne er forinden til Eftersyn herpaa Contoiret. Fjends-Nørlyng Herredscontoir, den 3die October 1846. F. Eherlin. For fuldstændigen at sikkre mig Afgjørelsen af enhver, fra mine, for flere Aar siden ophævede, Handelsforbindelser muligen hidrørende, saavelsom enhver anden Fordring, har jeg erhvervet efterfølgende Kongelige Bevilling: "Vi Christian den Ottende, af Guds Naade Konge til Danmark, de Venders og Gothers, Hertug til Slesvig, Holsteen, Stormarn, Ditmarsken, Lauenborg og Oldenborg, gjøre vitterligt: At Vi, efter Kjøbmand Christen Nielsen Borup af Randers Kjøbstad i Vort Lan Nørrejylland hans herom allerunderdanigst gjorte Ansøgning og Begjæring, allernaadigst have bevilget og tilladt saa og herved bevilge og tillade, at bemeldte KjøbmanC. N. Borup ved Proclama sub poena præclusi et perpetui silentii, med Aars og Dags Varsel, i den Borlingske politiske og Avertissements-Tidende, den Altonaiske Mercur, samt Aarhuus Stiftstidende 3de Gange efter hinanden maa indkalde alle dem, som formene sig at have noget at fordre paa ham, med deres Paastand at fremkomme, og saadant deres havende Krav, inden foreskrevne Tids Forløb for ham at anmelde og beviisliggjøre; dog Umyndiges Tiltale i Fremtiden efter Forordningen af 20de Februar 1717 forbeholden, og skal saadan Jndkaldelse i Aviserne ansees og være ligesaa gyldig, som om den var skeet ved Proclama efter Loven; dog skal denne Vor allernaadigste Bevilling Ord til andet indrykkes i fornævnte offentlige Tidender, samt læses for vedkommende Værneting, samt ved den Overret, hvorunder samme henhører. Hvorefter de Vedkommende sig allerunderdanigst have at rette, og for Skade tage vare. Givet i Vor Kongelige Residents Stad Kjøbenhavn, den 23de September 1846. Under Vort Kongelige Seigl. (L. S. Efter Hans Kongelige Majestæts allernaadigste Befaling. Stemann. Ørsted. Bentzen. Holm. Lange. Simont.
Viborger Samler, 1846-10-10
Bevilling for Kjøbmand Christen Nielsen Borup til, ved Proclama i Aviserne, at indkalde alle dem, som maatte have nogen Fordring paa ham.
Viborger Samler, 1846-10-10
I Henhold til ovenstaaende allernaadigste Bevilling, som snarest muelig vil vorde læst inden vedkommende Over- og Underret, indkaldes herved Alle og Enhver, som maatte formene at have Noget hos mig at fordre, til under deres Rets Fortabelse at melde sig inden foreskrevne Frist. Randers, den 27de September 1836. C. N. Borup.
Viborger Samler, 1846-10-12
74 Aarg.
Viborger Samler, 1846-10-12
Kongelig allernaadigst privilegeret Nr. 160. Tidende. sor Stifts Forsendes med Brevposten i Danmark og Hertugdommerne. Spannananansangangsassessonassessores Spannananansangangsassessonassessores Mandagen den 12te October 1846. Denne Tidendes udenlandske Artikel redigeres af Adjunct Reitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-10-12
Nyeste Postefterretninger. Storbritannien og Jrland. The Standard, synes at forsvare det franske Cabinets Forhold i det dobbelte Ægteskabsanliggende med den samme Varme, hvormed the Times angriber det. The Standard udbryder: J en Række af Aar opsnuser Lord Palmersion enhver Anledning til en Krig imod Frankerig; han støder i Krigstrompeten; han truer; Børsen indtages Skræk; han comporterer sig som hiin Hund, der viste Tænderne imod Alle, og der dog ikke vovede at bide. Lord John Russell er slet ikke tilbøielig til at række Haanden til sin Collegas Lyst til Krig, og saaledes bliver ved Lord Palmerston, der er redebon til at svare, men dog for ræd til at slaae til for Alvor" (willing to wound, but vet afraid to strike) den engelske Regjerings Ære compromitteret; thi en engelsk Regjering burde aldrig true med Krig, naar den ikke er tilsinds at føre den med Energie.
Viborger Samler, 1846-10-12
London, den 6te Octbr. De af Lieutenant Waghorn befordrede Efterretninger med Overlandposten ankom hertil igaar. De melde, at Anliggenderne i Pendschal forvikles mere og meere og at den britiske Regjering desaarsag trak Tropper sammen i Fruspur og Umballah. Gulab Sing viste sig mere og meere trodsig; ifølge et ikke accrediteret Rygte skulle endog flere britiske Officierer, være myrdede i hans Gebeet. J Sind, hvor fuldkommen Rolighed hersker, skulle, som der siges, 5 Reg. trækkes sammen for at besætte Multan. Cholera har trukket sig længere op af Jndus. J Afghanstan skulle russiske og persiske Agenter intriguere for at ophidse Englænderne. J de irske Grevskaber Gallvay og Limerick have ubetydelige Uroligheder fundet Sted; i Dungarvon er Roligheden gjenoprettet.
Viborger Samler, 1846-10-12
Frankerig. De ministerielle Journaler fylde flere Spalter med en udførlig Beretning om Prindsernes Reise til Spaniens Hovedstad. Ledsaget af Hertugen af Au male og med et talrigt Følge gik Reisen fra Paris til Tours paa Jernbanen og derefter med Extrapost. Staldmester de Vischer (inspecteur des voyages de lacour) agerer Foureer; paa hver Station ere 15 Postillons og 42 Heste i Beredskab. Som den unge Brudgoms Mentor følger den bekiendte Generallieutenant Baron Atthalin. Ved den spanske Grændse modtoges de franske Prindser af 3 spanske Grander, paa Bidassoabroen, og i flere spanske Stæder ere reiste Triumphbuer. Veien igjennem Spanien tilbagelægges over Tolosa, Vittoria, Burgos og Segovia. Den 5te Octbr. ankomme Prindserne til Madrid, den 10de feires Brylluppet. Men Prindsernes Ophold i Spaniens Hovedstad synes indskrænket til faa Dage; thi allerede den 17de Octbr. ventes det nyformælede Par tilbage til Pan i det sydvestlige Frankerig, hvor Henrik den Fjerdes gamle Slot er istandsat for det unge Ægtepar. Her skal Prindsessen tage det første Natteleie paa fransk Grund; her ville de høie Formælede opholde sig i 4 Dage, og alle Forberedelser, ere trufne for at gjøre Ferdinand den Syvendes Datter Opholdet i det skjønne Frankerig saa behageligt som muligt.
Viborger Samler, 1846-10-12
Fra Marseille skrives, at Jernbanearbeiderne i Qvarteret Saint Charles ere under Gravningsarbeidet i en Dybde af 12 Metres stødte ved Boulevard de la Paix paa en stor Deel Menneskebeen og kort derefter paa en utrolig Mængde Menneskeskeletter. Ligene laae oven paa hverandre i store Masser, og man kunde tydelig adskille to Lag Kalk, hvoraf det underste havde en Dybde af henved 2 Metres. Man fandt temmelig godt vedligeholdte Klædningsstykker; Stykkerne af en Lomme indeholdt Mønter. Af disse samlede man et ikke ubetydeligt Antal Dalere paa 6 og 3 Fres., 24 Sousstykker, alle forsynede med Ludvig den Femtendes Brystbillede og Aarstallene 1717, 1718 og 1720; nogle endog ganske nye. Over 50 Karrer med Menneskebeen bragtes efter Auctoriteternes Befaling til Kirkegaarden. Ved Gravenes Aabning udbredte sig paa de Steder, hvor Kalkelagene ophørte, afskyelige Dunster, der nær havde jaget Arbeiderne paa Flugten. Alt tyder hen derpaa, at de her nedgravede Liig ere Liig af Offre for Pesten i Aaret 1720. Skeletternes nordentlige Leie, og Mønternes Aarstal, af hvilke ingen Mønt har et nyere Aarstal end 1720, Kalklagene, Nærheden, af det gamle Pesthospital - Alt taler for at Ligene af de af Pesten døde Mennesker ere nedgravede eller rettere nedkastede her.